ZAPISNIK 

32. sjednice Vijeća Mjesnog odbora Trnovčica, 
održane 29. siječnja 2024., 

u prostorijama mjesne samouprave, Trnovčica 2a
s početkom u 18,00 sati

NAZOČNI ČLANOVI VIJEĆA:

Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.

Predsjedava Ivan Matić, predsjednik Vijeća.

Zapisnik vodi Ante Maretić, potpredsjednik Vijeća.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 32. sjednicu Vijeća Mjesnog odbora Trnovčica.


Bez rasprave, jednoglasno (7 „za“)  Vijeće prihvaća tekst Zapisnika 31. sjednice, održane 18.  prosinca 2023., bez izmjena.

Predsjednik daje na glasovanje dnevni red koji je upućen uz poziv za 32. sjednicu Vijeća Mjesnog odbora Trnovčica, dopunjen s jednom točkom dnevnog reda, nakon čega je predloženi dnevni red, jednoglasno prihvaćen (7 „za“) i glasi:

DNEVNI RED

1.  Program rada Vijeća Mjesnog odbora Trnovčica u 2024. – donošenje;

2.  Izvješće o radu Vijeća Mjesnog odbora Trnovčica u 2023.

3. Prijedlog Plana potreba za aktivnostima, programima i projektima unapređenja kvalitete života građana – donošenje;

4. Prijedlog za nabavu zastave Republike Hrvatske i zastave Grada Zagreba te pripadajućih drvenih jarbola – donošenje zaključka;

5. Pitanja, prijedlozi i odgovori.
Ad 1.
Program rada Vijeća Mjesnog odbora Trnovčica u 2024.

Predsjednik uvodno obrazlaže temu, a nakon toga svi članovi sudjeluju u raspravi.

Vijeće jednoglasno  (7 „za“) donosi

Program rada Vijeća Mjesnog odbora Trnovčica u 2024.

Program rada se nalazi u privitku zapisnika i njegov je sastavni dio.
Ad. 2. Izvješće o radu Vijeća Mjesnog odbora Trnovčica u 2023.
Predsjednik uvodno obrazlaže temu, a nakon toga svi članovi sudjeluju u raspravi.

Vijeće jednoglasno (7 „za“) prihvaća


       Izvješće o radu Vijeća Mjesnog odbora Trnovčica u 2023.

Izvješće se nalazi u privitku zapisnika i njegov je sastavni dio.
Ad. 3. Prijedlog Plana potreba za aktivnostima, programima i projektima unapređenja kvalitete života građana
Predsjednik uvodno informira članove Vijeća s predmetom ove točke dnevnog reda.
U raspravi sudjeluju svi članovi Vijeća.

Vijeće jednoglasno  (7 „za“) donosi

Plan potreba za aktivnostima, programima i projektima unapređenja kvalitete života građana Mjesnog odbora Trnovčica u 2024.
Plan se nalazi u privitku zapisnika i njegov je sastavni dio. 
Ad 4. Prijedlog za nabavu zastave Republike Hrvatske i zastave Grada Zagreba te pripadajućih drvenih jarbola

Predsjednik uvodno navodi kako su zastave Republike Hrvatske i Grada Zagreba uslijed vremenskih prilika dotrajale, a pripadajući im drveni jarboli su strunuli zbog čega je zastava Republike Hrvatske pala na tlo ispred zgrade mjesne samouprave u Trnovčici i stoga je morala biti spremljena u unutrašnjost objekta. Stoga svi vijećnici suglasno izjavljuju kako je obje zastave i oba drvena jarbola potrebno žurno zamijeniti novima.

Vijeće jednoglasno (7 „za“) donosi
ZAKLJUČAK

1. Vijeće Mjesnog odbora Trnovčica traži zamjenu zastave Republike Hrvatske i zastave Grada Zagreba te pripadajućih drvenih jarbola na lokaciji objekta mjesne samouprave Trnovčica, Trnovčica 2a.

2. Gore navedeno traži se jer su postojeće zastave uslijed vremenskih utjecaja oštećene i dotrajale. 
Ad. 5. Pitanja, prijedlozi i obavijesti
Vijećnik Robert Šiško postavlja pitanje o tome gdje su raspoređeni spremnici za sol čije postavljanje je Vijeće Mjesnog odbora Trnovčica  zatražilo na ranijoj sjednici istoga Vijeća.

Vijećnik Matej Crnković izvješćuje Vijeće Mjesnog odbora Trnovčica kako je potrebno od strane Vijeća Gradske četvrti Gornja Dubrava, koje upravlja malonogometnim igralištem s umjetnom travom između ulica Trnovčica i Klin, osigurati posipanje novim količinama granulata i zaravnavanja istoga kako bi se spriječilo daljnje propadanje umjetne trave na istome igralištu. Osim toga vijećnik Matej Crnković izvješćuje kako je potrebno zamijeniti klupe u Parku poginulih dragovoljaca Trnovčice iz Domovinskog rata, jer su iste klupe koje se nalaze na rubu navedenog Parka prema ulici Josipa Stadlera oštećene uslijed otvorenog plamena koji su zapalili nepoznati počinitelji. Sa svim prethodno navedenim pitanjima i prijedlozima se slažu svi članovi Vijeća Mjesnog odbora Trnovčica. Osim toga Vijeće Mjesnog odbora Trnovčica izvješćuje kako je ploča s nazivom naselja (Trnovčica), koja se nalazi na ulazu u Trnovčicu i to kod kružnog toka u ulicama Klin i Trnovčica, izblijedila te ju je stoga potrebno obnoviti ili zamijeniti kako bi naziv naselja bio vidljiv.
Nije bilo dodatnih pitanja, prijedloga i obavijesti te je stoga predsjednik Vijeća zaključio sjednicu.

Završeno u 19,00 sati.
Zapisničar : Ante Maretić
Zapisnik tehnički i administrativno obradila: Sandra Šukunda

KLASA: 024-08/24-003/238
URBROJ: 251-13-11-5/009-24-2
Zagreb, 29. siječnja 2023.

